Priester gevonnis oor lollery met kindersArgieffoto Kerkhoff (56) is Vrydag gevonnis nadat hy skuldig bevind is aan 25 gevalle wat verband hou met die seksuele mishandeling van kinders. Kerkhoff het glo tussen 2001 en 2006 die misdrywe in Duitsland gepleeg. Die Saturday Star het in Januarie berig dat Kerkhoff alkohol, dwelms en seksspeelgoed gebruik het terwyl hy seuns gemolesteer het. Die Katolieke bisdom in Duitsland het Kerkhoff na Suid-Afrika gestuur toe dié bewerings aan die lig gekom het. Kerkhoff is later daarvan beskuldig dat hy kinders mishandel het tydens ŉ kamp in 2008 in Brits, Noordwes. Kerkhoff is aangekla maar die aanklagte is later teruggetrek op voorwaarde dat Interpol hom na Duitsland uitlewer.